РЕШЕНИЕ НА КОМИСИЯТА
от 17 юли 2007 година
за изменение на Решение 2006/784/ЕО относно разрешаване на методи за класификация на кланични трупове на свине във Франция
(нотифицирано под номер C(2007) 3419)
(само текстът на френски език е автентичен)
(2007/510/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3220/84 на Съвета от 13 ноември 1984 г. относно определяне на скалата на Общността за класификация на кланични трупове на свине (1), и по-специално член 5, параграф 2 от него,
като има предвид, че:
(1)
Решение 2006/784/ЕО на Комисията (2) предвижда разрешаване на три метода за класификация на кланични трупове на свине във Франция.
(2)
Френското правителство отправи искане до Комисията за разрешаване на два нови метода за класификация на кланични трупове на свине и изпрати резултатите от анализ с дисекция, като предостави втората част от протокола, предвиден в член 3, параграф 3 от Регламент (ЕИО) № 2967/85 на Комисията от 24 октомври 1985 г. относно определяне на подробни правила за прилагане на скалата на Общността за класификация на кланични трупове на свине (3).
(3)
От оценката на това искане е видно, че условията за разрешаване на дадените методи за класификация са изпълнени.
(4)
Мерките, предвидени в настоящото решение, са в съответствие със становището на Управителния комитет по свинското месо,
ПРИЕ НАСТОЯЩОТО РЕШЕНИЕ:
Член 1
В член 1, първа алинея от Решение 2006/784/ЕО се добавят следните букви г) и д):
„г)
уредът „Autofom“ и свързаните с него методи за изчисляване, описани в част 4 от приложението;
e)
уредът „UltraFom 300“ и свързаните с него методи за изчисляване, описани в част 5 от приложението.“
Член 2
Адресат на настоящото решение е Френската република.
Съставено в Брюксел на 17 юли 2007 година.